62020TO0729(01)_INF
A Törvényszék (negyedik tanács) 2021. november 3‑i végzése – Aurubis kontra Bizottság
(T‑729/20. sz. ügy)
„Megsemmisítés iránti kereset – Környezet – 2003/87/EK irányelv – Üvegházhatású gázok – A kibocsátási egységek kiosztása – Kibocsátási egységek Németország részére történő átutalása iránti kérelem – A C‑271/20. sz. ügyben lefolytatott előzetes döntéshozatali eljárás hatékonyságának a biztosítását célzó, ideiglenes intézkedés iránti nemzeti eljárás keretében előterjesztett kérelem – A Bizottság elutasító határozata – Kereshetőségi jog – A közvetlen érintettség hiánya – Elfogadhatatlanság”
1.
Intézményi mulasztás megállapítása iránti kereset – Intézményi mulasztás – Fogalom – Cselekvés elmulasztása – Nem kielégítő jogi aktus – Kizártság
(EUMSZ 265. cikk)
(lásd: 23., 28. és 29. pont)
2.
Megsemmisítés iránti kereset – Keresettel megtámadható aktusok – Joghatások kiváltására irányuló aktusok – A Bizottság nemzeti hatóság kérelmére elfogadott állásfoglalása – Bennfoglaltság
(EUMSZ 263. cikk)
(lásd: 30. pont)
3.
Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – Közvetlen érintettség – Szempontok – A Bizottság nemzeti hatósághoz címzett azon határozata, amely a nemzeti bírósági eljárás jogerős lezárásáig megtagadja, hogy e hatóság az üvegházhatású gázok további kibocsátási egységeit továbbítsa – A nemzeti bírósági eljárás felperese által indított kereset – Az említett felperes jogi helyzetére közvetlenül hatást nem gyakorló határozat – Nemzeti hatóság, amely nem köteles e határozatot az elfogadása időpontjában végrehajtani – Közvetlen érintettség hiánya – Elfogadhatatlanság
(EUMSZ 263. cikk, negyedik bekezdés)
(lásd: 33., 34., 38., 40–55. pont)
4.
Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – Együttes feltételek – A kereset elfogadhatatlansága e feltételek bármelyikének hiánya esetén
(EUMSZ 263. cikk, negyedik bekezdés)
(lásd: 35. pont)
Tárgy
Az EUMSZ 263. cikk alapján benyújtott kérelem a Bizottság 2020. december 8‑i, azon levelének a megsemmisítése iránt, amelyben ezen intézmény elutasította a Deutsche Emissionshandelsstelle (német kibocsátáskereskedelmi hatóság) arra irányuló kérelmét, hogy óvintézkedésként legkésőbb 2020. december 31‑ig utalja át a Németországi Szövetségi Köztársaság nemzeti számlájára, vagy másodlagosan, a felperes üzemeltetői számlájára az üvegházhatású gázok kibocsátási egységeinek olyan mennyiségét, amely megfelel azon kiegészítő kibocsátásiegység‑mennyiségnek, amelynek az üvegházhatású gázok kibocsátási egységei kereskedelmi rendszerének harmadik időszaka keretében való ingyenes kiosztását a felperes kérelmezte a Verwaltungsgericht Berlin (berlini közigazgatási bíróság, Németország) előtt.
Rendelkező rész
1)
A Törvényszék a keresetet mint elfogadhatatlant elutasítja.
2)
A Törvényszék az Aurubis AG‑t kötelezi a költségek viselésére, ideértve az ideiglenes intézkedés iránti eljárás költségeit is.